Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4009

(2) Állati eredetű élelmiszer laboratóriumi vizsgálata esetén a laboratóriumi állatorvos az eredményről a beküldő élelmiszervizsgálót a vizsgálat befejezését követően haladéktalanul írásban értesíteni köteles. A laboratóriumi leletet jogszabály alapján értékelni kell. A minta/minták által képviselt állati eredetű élelmiszertétel (készlet) fogyaszthatóságára nézve a laboratórium csak akkor köteles 1998/74/II. szám nyilatkozni, ha a lelet olyan adatokat tartalmaz (pl. toxikus nyomelemek, heveny mérgezésnél kimutatott méreg és mennyisége), amelyek értékelése a fogyaszthatóság szempontjából különleges szakismereteket követel meg. Az állati eredetű élelmiszertételre, árukészletre vonatkozó fogyaszthatósági döntés — a laboratóriumi lelet és az esetleges időközi elváltozások figyelembevételével — a hatósági állatorvos feladata.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes